Trosbekjennelsens tredje ledd

*Følgende kan sies mens barna får se på illustrasjonen:*

Se! Det er noe inne i hjertene til barna! Hva er det? (…)

Hvor er hjertene deres da? (…)

Vil dere høre hvem som bor inne i hjertene våre?

Det er den Hellige Ånd!

Den Hellige Ånd er Gud.

*Er barna under fire år, kan du hoppe over følgende, og gå rett til sangen.*

Vet dere hva Den Hellige Ånd sin oppgave er?

Den Hellige Ånd lager kirken, ved å jobbe i hjertene våre, slik at vi klarer å tro på Jesus.

Og Den Hellige Ånd jobber i hjertene våre, slik at vi klarer å passe godt på jorden og hverandre.

På gudstjenester pleier vi å si høyt hvem Den Hellige Ånd er, i noe som heter «trosbekjennelsen».

Det skal vi gjøre nå også, gjennom en sang!

*Syng tredje vers av «Jeg tror på Gud» med bevegelser.*

*(Album: Gudstjeneste for de minste. Artist: Supersang. Tekst & melodi: Ellen Tveita)*

Jeg tror på Ånden, den som lagde kirken

Og som er med oss alle der vi er

Som hjelper oss å være god mot andre

Og hjelper oss å være venner her